ΓΡΑΠΤΗ ΕΡΩΤΗΣΗ E-1340/00

υποβολή: Alexander de Roo (Verts/ALE) προς την Επιτροπή

(4 Μαΐου 2000)

Θέμα: Προστασία των οικοτόπων της Μάλτας

Γνωρίζει η Επιτροπή ότιπάρχουν σχέδια μετατροπής μιας μεγάλης αγροτικής έκτασης στη Μάλτα, κοντά στο ξενοδοχείο Verdala, σε γήπεδο του γκόλφ;

Γνωρίζει η Επιτροπή ότι τρία είδη ερπετών (Chalcides ocellatus, Elaphe situla και Coluber viridiflavus) και ένα είδος αμφιβίου (Discoglossus pictus) που βρίσκονται στην περιοχή αυτή θα έπρεπε να προστατεύονται σύμφωνα με την Οδηγία για τους Οικοτόπους της ΕΕ;

Σκοπεύει η Επιτροπή να ζητήσει από τις αρχές της Μάλτας πλήρη ενημέρωση για την περιοχή και τα διάφορα είδη που συχνάζουν στη Μάλτα και καλύπτονται από την κοινοτική οδηγία;

Έχει η Επιτροπή την πρόθεση να ερευνήσει εάν συγκεκριμένα είδη της Μάλτας (όπως ο Podarcis filfolensis maltensis) θα πρέπει να προστεθούν στονπάρχοντα κατάλογο των προστατευομένων ειδών και των βιοτόπων τους;

Πιστεύει η Επιτροπή ότι οι οικότοποι θα πρέπει να ορισθούν το συντομότερο δυνατόν από τις αρχές της Μάλτας, ούτως ώστε όλα αυτά τα είδη να προστατευθούν επαρκώς ήδη από την πρώτη μέρα ένταξης της Μάλτας στην ΕΕ;

Απάντηση του κ. Verheugen εξ ονόματος της Επιτροπής

(19 Ιουνίου 2000)

Η Επιτροπή δεν διαθέτει λεπτομέρειες για το σχέδιο της Μάλτας σχετικά με τη μετατροπή γεωργικής γης σε γήπεδο του γκολφ.

Τα τρία είδη ερπετών και το είδος των αμφιβίων που αναφέρεται ότι συχνάζουν στην αγροτική έκταση κοντά στο ξενοδοχείο Verdala Hotel απαριθμούνται πράγματι στα παραρτήματα της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1) (οδηγία για τους οικοτόπους). Αφού το είδος Elaphe situla απαριθμείται στο παράρτημα II της οδηγίας για τους οικοτόπους, οι αρχές της Μάλτας είναιποχρεωμένες να προτείνουν κατάλογο των τοποθεσιών κοινοτικής σημασίας και, εν συνεχεία, να ορίσουν τις ειδικές προστατευόμενες ζώνες (δηλαδή τις τοποθεσίες του δικτύου Natura 2000) για το είδος αυτό κατά την προσχώρηση στην Ένωση. Ταπόλοιπα τρία είδη αναφέρονται στο παράρτημα IV της οδηγίας για τους οικοτόπους. Επομένως,πόκεινται στις απαιτήσεις για την προστασία των ειδών κατά την προσχώρηση, σύμφωνα με το άρθρο 12 της οδηγίας για τους οικοτόπους.

Όσον αφορά τις πολιτικές για την προστασία των τοποθεσιών που θεσπίζουν οιποψήφιες χώρες πριν από την προσχώρηση (συμπεριλαμβανομένης της Μάλτας), πρέπει να λαμβάνουνπόψη την αρχή που ορίζει το πρόγραμμα δράσης 2000, σύμφωνα με την οποία όλες οι νέες επενδύσεις πρέπει να είναι σύμφωνες με το κεκτημένο. Η αρχή αυτή έχει συμπεριληφθεί στη διαπραγματευτική θέση της Ένωσης, επέυκαιρία του ανοίγματος του κεφαλαίου για το περιβάλλον μαζί με τις έξι χώρες του Λουξεμβούργου, η οποία εγκρίθηκε από το Συμβούλιο στις 7 Δεκεμβρίου 1999.

Τούτο συνεπάγεται ότι το προαναφερόμενο σχέδιο για γήπεδο του γκολφ πρέπει ναποβληθεί σε διαδικασία εκτίμησης των επιπτώσεων στο περιβάλλον, παρόμοια με εκείνη που θεσπίζεται στην Οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(2), όπως τροποποιήθηκε από την οδηγία 97/11/ΕΚ της 3ης Μαρτίου 1997(3). Δεδομένου ότι το εν λόγω σχέδιο εντάσσεται στο παράρτημα ΙΙ της οδηγίας, εναπόκειται στις αρχές της Μάλτας να αποφασίσουν αν είναι σκόπιμο να πραγματοποιηθεί επίσημη εκτίμηση των επιπτώσεων στο περιβάλλον, εφαρμόζοντας τη διαδικασία αναλυτικής εξέτασης που καθορίζεται στο άρθρο 4. Επιπλέον, οι αρχές της Μάλτας είναιποχρεωμένες να λάβουν πλήρωςπόψη τις διαδικασίες για την προστασία των ειδών που καθορίζονται από την οδηγία για τους οικοτόπους, και ιδίως από το άρθρο 6, το οποίο αφορά τις τοποθεσίες που εντάσσονται στο δίκτυο Νatura 2000. Εναπόκειται στις περιβαλλοντικές αρχές της Μάλτας να προβούν στην εκτίμηση αυτή.

Στο πλαίσιο της προενταξιακής διαδικασίας, η Επιτροπή ενημερώνεται τακτικά από τη Μάλτα σχετικά με την πρόοδο που σημειώνεται στους διάφορους τομείς του κεκτημένου. Όσον αφορά την προστασία του περιβάλλοντος, η Επιτροπή γνωρίζει ότι η Μάλτα διεξάγει επί του παρόντος απογραφή των οικοτόπων της. Για την προετοιμασία του δικτύου Natura 2000, η Μάλτα έχει ήδη συγκεντρώσει ουσιώδη στοιχεία σχετικά με την τοποθεσία και τη συχνότητα των διαφόρων ειδών που αναφέρονται στα παραρτήματα της οδηγίας για τους οικοτόπους. Τη στιγμή της προσχώρησης στην Ένωση, η Μάλτα θα πρέπει να παράσχει κατάλογο των τοποθεσιών που προτείνονται σύμφωνα με την οδηγία για τους οικοτόπους και ορίζονται σύμφωνα με την οδηγία 79/409/ΕΟΚ του Συμβουλίου, της 2 Μαρτίου 1979 περί της διατηρήσεως των αγρίων πτηνών (οδηγία περί πτηνών)(4). Για όλες αυτές τις τοποθεσίες, η Μάλτα θα πρέπει να παράσχει λεπτομερή βιολογικά στοιχεία (συμπεριλαμβανομένων των στοιχείων για την τοποθεσία και τη συχνότητα όλων των ειδών κοινοτικής σημασίας) χρησιμοποιώντας την τυποποιημένη μορφή δεδομένων για το Natura 2000.

Η Επιτροπή έχει ήδη ζητήσει από τις αρχές της Μάλτας να προτείνουν (με βάση επιστημονικά δεδομένα) τα είδη και τους οικοτόπους που θα ήθελαν να συμπεριλάβουν στα παραρτήματα της οδηγίας για τους οικοτόπους και της οδηγίας περί πτηνών. Οι προτάσεις αυτές θα αξιολογηθούν και θα συζητηθούν από κοινού με τα κράτη μέλη.

(1) ΕΕ L 206 της 22.7.1992.

(2) ΕΕ L 175 της 5.7.1985.

(3) ΕΕ L 73 της 14.3.1997.

(4) ΕΕ L 103 της 25.4.1979.